کریستیانو رونالدو، سعودی عربیستان‌دا ایمضا مراسیمیندن سونرا یئنی تیمی النصر ایله ایلک مشقینه چیخدی. رونالدونون ایدمانینی اون مینلرجه طرفدار ایزله‌دی.
رونالدو هر دفعه توپو آیاغینین آلتینا آلاندا تریبونلاردا جوشقو آرتدی. تریبونلاردان تئز تئز کریستیانو رونالدو  سسلری ائشیدیلدی.
۳۷ یاشلی فوتبال‌چیو بیر مدت تورکیه‌ده ده اوینایان ابوبکر، تالیسکا و لویز گوستاوو ایله عینی تیمده اوینایاجاق.
ایللیک ۲۰۰ میلیون دلار قازاناجاغی ادعا ائدیله‌ن اولدوز فوتبالچینین ایمضا مراسیمینه ده ۲۵ مین طرفدار قاتیلمیشدی.
بو آرادا، رونالدونون منچستر یونایتدده اوینایارکن یاشادیغی بیر اولایین سونوجلاری، سعودی عربیستان‌دا دا آرخاسینی بوراخمادی.
۳۷ یاشلی اویونچو اورتون اویونوندا ایستادیومدا تونله دوغرو گئدرکه‌ن بیر رقیب طرفدارین الینه وورموشدو.
موبایل تلفونو سینان طرفدار داها سونرا رونالدونون عذر ایسته‌مه‌سینی قبول ائتمه‌میشدی.
بو حادثه‌یه گؤره رونالدو ۲ اویونلوق جزا آلدی.
پرتغاللی اولدوز، منچستر یونایتددن آیریلماسینا باخمایاراق، جزادان قورتولابیلمه‌دی.
رونالدو بو گون اوینانیلاجاق و بوتون بیلیتلری ساتیلان الطائی اویونو و داها سونرا ایسه الشباب اوینوندا اوینایابیلمه‌یه‌جک.
اولدوز اویونچو ایلک اویونونا ۲۱ ژانویه‌ده الاتفاق اویونوندا چیخاجاق.
